Šveicarijos Superlyga
Šveicarijos Superlyga (pagal rėmėjus Axpo Super League) – Šveicarijos aukščiausioji futbolo lyga. Lygoje žaidžia 10 komandų, kurios sezono metu tarpusavyje sužaidžia po ketverias rungtynes. Pirmąją vietą užėmusi komanda iškovoja teisę atstovauti Šveicariją UEFA Čempionų lygoje, 2-3 vietas užėmusios komandos žaidžia UEFA taurės varžybose. Paskutiniąją vietą užėmusi komanda iškrenta į žemesnę pirmąją lygą, šią komandą pakeičia pirmosios lygos čempionai. Priešpaskutiniąją vietą užėmusi komanda pereinamosiose rungtynėse dėl išlikimo lygoje kovoja su antrąją vietą žemesnėje lygoje užėmusia komanda. Šveicarijos pirmenybėse žaidžia ir visi 7 Lichtenšteino futbolo klubai, taip pat jų dukterinės komandos. Vienintelė jų komanda, pasiekusi aukščiausiąjį divizioną, buvo FC Vaduz klubas 2008–2009 m.